Άγγελος Αντωνόπουλος

Ο Άγγελος Αντωνόπουλος (Ολύμπια, κοντά στην Αρχαία Ολυμπία, 16 Ιανουαρίου 1932-) είναι Έλληνας ηθοποιός.

Βιογραφία 
Γεννήθηκε στα Ολύμπια, κοντά στην Αρχαία Ολυμπία (κατάγεται από τη Γορτυνία) και μεγάλωσε στα Ταμπούρια και στην Αρχαία Ολυμπία. Ο τόπος αυτός επηρέασε τη σκέψη του και τη ζωή του. Σπούδασε στη Δραματική Σχολή του Θεάτρου Tέχνης Κάρολος Κουν. Επί πολλά χρόνια υπήρξε και ο ίδιος δάσκαλος υποκριτικής.

Καριέρα 
Ως ηθοποιός υπηρέτησε όλα τα είδη του θεάτρου. Ξεκίνησε το θαυμαστό ταξίδι, παίζοντας σε παραστάσεις μεγάλων συγγραφέων Ελλήνων και ξένων υπό την καθοδήγηση του μεγάλου Καρόλου Κουν. Μια εποχή πλούσια σε επιτυχίες και εμπειρίες. 

Μετά τον Κουν, η διαδρομή του στο θέατρο συνεχίστηκε σε συνεργασία με τον Δημήτρη Μυράτ στο θέατρο Μουσούρη.

Από το 1962 και για δέκα χρόνια παίζει σε μεγάλους θιάσους. Συνεργάστηκε με όλες τις πρωταγωνίστριες και τους πρωταγωνιστές του ελληνικού θεάτρου, σε όλα τα θεατρικά είδη: "Ιούλιος Καίσαρ" (του Σαίξπηρ), "Η άνοδος του Αρτούρου Ούι" (του Μπρεχτ), "Έρωτες των τεσσάρων Συνταγματαρχών" (του Ουστίνοφ), "Ο γλάρος" (του Τσέχωφ), "Τοβάριτς" (του Ζακ Ντε Βαλ) κ.ά. 

Στον κινηματογράφο έκανε ένα εντυπωσιακό ξεκίνημα με την Εκδρομή και την Παρένθεση του Τάκη Κανελλόπουλου.

Στη συνέχεια, συνεργάστηκε με τον Βασίλη Γεωργιάδη, τον Ντίνο Δημόπουλο, τον Γιάννη Δαλιανίδη, τον Ερρίκο Ανδρέου, τον Γιώργο Τζαβέλλα και φυσικά τον Φιλοποίμενα Φίνο. Συνολικά έχει παίξει σε πάνω από 30 ταινίες.

Η τηλεόραση του χρωστά πολλά, αφού έπαιξε σε διάφορα σίριαλ. Το 1971 ήρθε η πρόταση του σκηνοθέτη Κώστα Κουτσομύτη να παίξει στο τηλεοπτικό σίριαλ Άγνωστος πόλεμος (του Νίκου Φώσκολου) όπου γνώρισε μια μοναδική αναγνωρισιμότητα και έγινε «σταρ» σε μια νύχτα.   Άλλες σειρές είναι Οι Πανθέοι (του Τάσου Αθανασιάδη), Το φως του Αυγερινού, Μαντάμ Σουσού, Πρόβα νυφικού. Τελευταία του τηλεοπτική εμφάνιση ήταν στα Παιδιά της Νιόβης το 2004.

Υπήρξε για πολλά χρόνια, δάσκαλος σε Δραματική Σχολή, μια δουλειά που αγάπησε πολύ γιατί τον γοητεύει να συνεργάζεται με νέα παιδιά.

Έχει εκδώσει δύο μυθιστορήματα: Οι επιβάτες του φεγγαριού και Μη μιλάς πατέρα, έχεις πεθάνει, καθώς και μία ποιητική συλλογή με τίτλο Αφύλακτη διάβαση.

Συνεργασίες 
Συνεργάστηκε με τον Αλέξη Μινωτή, την Κατίνα Παξινού, τη Βέρα Ζαβιτσιάνου, τον Μάνο Κατράκη, τον Ερρίκο Ανδρέου, τον Βασίλη Γεωργιάδη κ.ά. Έπαιξε στο θέατρο τον Καρλ Μαρξ το 2007.

Συγγραφέας 
Έχει γράψει το μυθιστόρημα Οι επιβάτες του φεγγαριού (Εκδόσεις Αιώρα, 2006) και την ποιητική συλλογή Αφύλακτη διάβαση (Εκδόσεις Αιώρα, 2011). Μιλάει αγγλικά και γαλλικά και κατοικεί μόνιμα στη Νέα Φιλοθέη.

Φιλμογραφία

Τηλεταινίες 
 Καταδίωξη (1971) ΥΕΝΕΔ

Βιντεοταινίες 
 Ω τι κόμματος μπαμπά (1988)
 Ο άγνωστος πόλεμος 1: Καταδικασμένη σε θάνατο (1987)
 Άγνωστος πόλεμος 2: Ο άνθρωπος με τα δυο πρόσωπα (1987)
 Κυνηγώντας τον έρωτα (1986)

Τηλεοπτικές σειρές 
 Τα παιδιά της Νιόβης (2004) ΝΕΤ
 Ο μεγάλος θυμός (1998) Mega
 Τα επαγγέλματα της θάλασσας (1997) ΕΤ1
 Μια νύχτα σαν κι αυτή: Αβάδιστα μονοπάτια (1997) ΑΝΤ1
Η πρόβα του Νυφικού (1995) ΑΝΤ1
 Χαμένη άνοιξη (1995) ΕΤ1
 Οικογένεια Καζίνο (1991) ΑΝΤ1
 Άγνωστος πόλεμος (1990) ΑΝΤ1
 Οικογένεια (1990) ΑΝΤ1
 Ποιος σκότωσε τον Άβελ (1988) ΕΤ2
 Μαντάμ Σουσού (1986) ΕΡΤ2
 Οι συμμαθήτριες (1985) ΕΡΤ
 Ουράνιο τόξο (1983) ΕΡΤ
 Το φως του Αυγερινού (1980) ΕΡΤ
 Οι Πανθέοι (1977) ΕΡΤ
 Ένας ιππότης μεταξύ μας (1976) ΥΕΝΕΔ
 Αθάνατες ιστορίες αγάπης: Άγγελος Σικελιανός - Εύα Σικελιανού (1976) ΥΕΝΕΔ
 Ένας πυγμαλίων (1975) ΥΕΝΕΔ
 Η συνωμοσία της σιωπής (1973) ΕΙΡΤ
Ο άγνωστος πόλεμος (1971) ΥΕΝΕΔ

Παραστασιογραφία 
 Τα τελευταία φεγγάρια (2014)
 Fit (2014)
 Κάτω από τη σκάλα (2013)
 Γαλιλαίος (2012) 
 Η άνοδος του Αρτούρου Ούι (2012) 
Ο Μαρξ στο Σόχο (2010) (5 χρόνια)
 Σήμα κινδύνου (2009)
Τρεις αδελφές (2008)
 Αμήχανη τραγωδία (2007)
 Προσωπική συμφωνία (2003)
Τζον Γαβριήλ Μπόρκμαν (2001)
 Ο επιθεωρητής έρχεται (1998)
Λυσσασμένη γάτα (1998)
 Σαββάτο Κυριακή Δευτέρα (1990)
 Όσα παίρνει ο άνεμος (1988)
 Ωχ!!! (1979)
 Ωραία μου κυρία (1977)
 Μάθημα γάμου (1) (1975)
 Μάθημα γάμου (2) (1975)

Συμπληρωματικός πίνακας θεατρικών παραστάσεων στις οποίες έχει παίξει ο Αγγ. Αντωνόπουλος ως ηθοποιός.

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου

Πηγές 
 "Who's Who 1979" σ.42

Εξωτερικοί σύνδεσμοι 
 

Έλληνες άνδρες ηθοποιοί θεάτρου
Έλληνες άνδρες ηθοποιοί κινηματογράφου
Έλληνες άνδρες ηθοποιοί τηλεόρασης